pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อย.ชี้แจงกรณีมีข่าวพบผู้ป่วยสูญเสียดวงตาจากการติดเชื้อรุนแรง ซึ่งมีสาเหตุมาจากการใช้ผลิตภัณฑ์เสริมอาหาร
วันศุกร์ที่ 7 กันยายน 2561
อย.ชี้แจงกรณีมีข่าวพบผู้ป่วยสูญเสียดวงตาจากการติดเชื้อรุนแรง ซึ่งมีสาเหตุมาจากการใช้ผลิตภัณฑ์เสริมอาหาร
เลขาธิการ อย.ชี้แจงประเด็นอันตรายจากผลิตภัณฑ์เสริมอาหาร แนะให้ผู้ป่วยที่เป็นโรคทางตาโดยเฉพาะผู้สูงอายุ ควรได้รับการตรวจวินิจฉัยและรักษาจากจักษุแพทย์ผู้เชี่ยวชาญโดยตรง อย่าหลงเชื่อผลิตภัณฑ์เสริมอาหารที่โฆษณาอวดสรรพคุณรักษาโรคร้าย
วันที่ 6 กันยายน 2561 นพ.วันชัย สัตยาวุฒิพงศ์ เลขาธิการคณะกรรมการอาหารและยา สํานักงานคณะกรรมการอาหารและยา กระทรวงสาธารณสุข ชี้แจงประเด็นอันตรายจากผลิตภัณฑ์เสริมอาหาร จากกรณีมีข่าวจากสื่อทีวีและหนังสือพิมพ์ พบผู้ป่วยสูญเสียดวงตาจากการติดเชื้อรุนแรง ซึ่งมีสาเหตุมาจากการใช้ผลิตภัณฑ์เสริมอาหาร “พลูคาว” มาหยอดตาเพื่อรักษาอาการต้อกระจก
การดําเนินงานของ อย. ต่อกรณีดังกล่าว อย. ได้ตรวจสอบผลิตภัณฑ์ตามที่เป็นข่าว คือ ผลิตภัณฑ์เสริมอาหารชื่อ คอลดาต้า (ผลิตภัณฑ์เสริมอาหาร น้ําพลูคาว) ผลิตโดยร้านคิงส์เฮิร์บ จังหวัดขอนแก่นซึ่ง อย. ได้เคยดําเนินคดีการกระทําความผิดเกี่ยวกับการโฆษณากับผู้ผลิตและตัวแทนจําหน่ายแล้ว และในวันนี้ (6 ก.ย.61) อย. และสํานักงานสาธารณสุขจังหวัดขอนแก่น ได้เข้าตรวจสอบสถานที่ผลิต พบว่าปิดปรับปรุงโดยไม่แจ้งให้เจ้าหน้าที่ทราบ จึงได้เชิญผู้ประกอบการมาให้ถ้อยคําแล้ว ส่วนสถานที่จําหน่าย อย. ได้เข้าตรวจสอบ บ.คิงส์ เฮิร์บเวิลด์ 1999 พบเป็นสถานที่จําหน่ายแบบขายตรง สนญ.อยู่ที่ขอนแก่น และพบจําหน่ายผลิตภัณฑ์เสริมอาหารตามที่เป็นข่าว จึงเก็บตัวอย่างส่งตรวจวิเคราะห์หายาและสเตียรอยด์ นอกจากนี้ ยังพบแผ่นพับที่โฆษณาสรรพคุณของผลิตภัณฑ์ดังกล่าว จึงได้เก็บหลักฐานส่งดําเนินคดีกับผู้รับอนุญาตและผู้แทนจําหน่าย หากพบการปลอมปนยาหรือสารอันตราย มีโทษจําคุกไม่เกิน 2 ปี หรือปรับไม่เกิน 20,000 บาท หรือทั้งจําทั้งปรับ กรณีการโฆษณาสรรพคุณ คุณประโยชน์ของผลิตภัณฑ์เสริมอาหารโดยไม่ได้รับอนุญาต จะมีโทษปรับไม่เกิน 5,000 บาท และหากพบการแสดงคุณภาพ สรรพคุณ คุณประโยชน์ทั้งทางตรงและทางอ้อมที่ทําให้เข้าใจว่ามีผลในการรักษา บําบัด บรรเทา รักษาโรค จะมีโทษจําคุกไม่เกิน 3 ปี หรือปรับไม่เกิน 30,000 บาท หรือทั้งจําทั้งปรับ และจะพิจารณาเพิกถอนเลขสารบบอาหารต่อไป ตลอดจนประสานไปยัง สคบ. เพื่อตรวจสอบการจดทะเบียนประกอบธุรกิจขายตรง และประสานไปยังหน่วยงานกํากับดูแลสื่อ ทั้ง กสทช. และกระทรวงดิจิทัลเพื่อเศรษฐกิจและสังคม เพื่อดําเนินการตามกฎหมายในส่วนที่เกี่ยวข้อง
ทั้งนี้ อย.มีคําแนะนําให้แก่ประชาชนว่า ขอให้ผู้ป่วยที่เป็นโรคทางตา โดยเฉพาะผู้สูงอายุ อย่าหลงเชื่อไปใช้ผลิตภัณฑ์เสริมอาหาร ซึ่งไม่มีสรรพคุณในการรักษาตามมาตรฐานทางการแพทย์ อาจทําให้โรคตาที่เป็นอยู่มีความรุนแรงขึ้น เกิดการติดเชื้ออย่างรุนแรง วิธีการที่ดีที่สุด ควรได้รับการตรวจวินิจฉัยและรักษาจากจักษุแพทย์ผู้เชี่ยวชาญโดยตรง และอย่าหลงเชื่อผลิตภัณฑ์เสริมอาหารที่โฆษณาอวดสรรพคุณรักษาโรคร้าย เนื่องจากผลิตภัณฑ์เสริมอาหารไม่ใช่ผลิตภัณฑ์ยา
----------------------------
รัฐบาลไทย-ข่าวทำเนียบรัฐบาล-คณะผู้บริหารบริษัท Saab Asia Pacific เข้าเยี่ยมคารวะรองนายกรัฐมนตรี
วันจันทร์ที่ 24 เมษายน 2560
คณะผู้บริหารบริษัท Saab Asia Pacific เข้าเยี่ยมคารวะรองนายกรัฐมนตรี
คณะผู้บริหารบริษัท Saab Asia Pacific เข้าเยี่ยมคารวะรองนายกรัฐมนตรี
วันนี้ (19 เมษายน 2560) เวลา 09.00 น. คณะผู้บริหารบริษัท Saab Asia Pacific เข้าเยี่ยมคารวะรองนายกรัฐมนตรี (พลอากาศเอก ประจิน จั่นตอง) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวยินดีต้อนรับคณะผู้บริหารบริษัท Saab Asia Pacific ซึ่งคณะผู้บริหารฯ มีความยินดีที่มีโอกาสนี้ได้พบปะหารือกันในวันนี้ พร้อมแสดงความเสียใจต่อการสวรรคตของพระบาทสมเด็จพระปรมินทรมหาภูมิพลอดุยเดช
โอกาสนี้ รองนายกรัฐมนตรีได้กล่าวเชิญชวนให้บริษัทฯ เข้ามาลงทุนในโครงการระเบียงเศรษฐกิจภาคตะวันออก (EEC) ซึ่งครอบคลุม 3 จังหวัด ประกอบด้วย ชลบุรี ระยอง และฉะเชิงเทรา โดยจะพัฒนาให้พื้นที่ดังกล่าวเป็นศูนย์กลางเศรษฐกิจในภูมิภาคอาเซียน ตลอดจนการพัฒนาโครงข่ายการคมนาคมขนส่ง ด้วยการพัฒนาสนามบินอู่ตะเภา ซึ่งคณะผู้บริหารฯ ต่างแสดงความสนใจและพร้อมให้การสนับสนุน
นอกจากนี้ ทั้งสองฝ่ายยังยินดีที่กองทัพอากาศไทยและบริษัท Saab Asia Pacific มีความร่วมมือทางด้านอากาศยานในการจัดซื้อเครื่องบินขับไล่กริพเพน โดยคณะผู้บริหารฯ ยืนยันความพร้อมที่จะร่วมมือกับไทยต่อไป ตลอดจนขยายความร่วมมือไปยังภูมิภาคอาเซียนด้วย
รัฐบาลไทย-ข่าวทำเนียบรัฐบาล-ปลัดกระทรวงพาณิชย์  เป็นประธานเปิดงาน" มหกรรมสินค้าชุมชนของเรา 2560”
วันอังคารที่ 27 มิถุนายน 2560
ปลัดกระทรวงพาณิชย์  เป็นประธานเปิดงาน" มหกรรมสินค้าชุมชนของเรา 2560”
นางสาววิบูลย์ลักษณ์ ร่วมรักษ์ ปลัดกระทรวงพาณิชย์  เป็นประธานเปิดงาน" มหกรรมสินค้าชุมชนของเรา 2560” เมื่อวันที่ 22 มิถุนายน  2560
ซึ่งเป็นงานที่กลุ่มเซ็นทรัลได้ร่วมมือกับ กระทรวงพาณิชย์ จัดขึ้นภายใต้แนวคิด "สินค้าชุมชน เรียนรู้ด้วยกัน พัฒนาด้วยกัน มีสุขด้วยกัน” จําหน่ายสินค้าคุณภาพจากเกษตกรแหล่งผลิตและชาวบ้านในโครงการสินค้าชุมชนที่กลุ่มเซ็นทรัลได้เข้าไปสนับสนุน ส่งเสริม มากกว่า 100 รายการ และตัวอย่างชุมชนต้นแบบที่มีความเป็นอยู่ที่ดีขึ้นอย่างยั่งยืนจากการจําหน่ายสินค้าชุมชน
งานนี้จะช่วยให้ชุมชนได้มาใกล้ชิดกับผู้บริโภค ได้รับ feedback ในผลิตภัณฑ์ของชุมชนโดยตรง เพื่อสร้างกําลังใจและการพัฒนาปรับปรุงผลิตภัณฑ์ 22-27 มิถุนายน 2560 ณ ศูนย์การค้าเซ็นทรัลเวิลด์ และยังจะจัดในต่างจังหวัดอีกด้วย
รัฐบาลไทย-ข่าวทำเนียบรัฐบาล-อธิบดีกรมการจัดหางานชี้แจง ปัญหาระบบการลงทะเบียนต่อวีซ่าแรงงานต่างด้าว ศูนย์บริการเบ็ดเสร็จ (OSS) แหลมฉบัง จ.ชลบุรี
วันศุกร์ที่ 30 มีนาคม 2561
อธิบดีกรมการจัดหางานชี้แจง ปัญหาระบบการลงทะเบียนต่อวีซ่าแรงงานต่างด้าว ศูนย์บริการเบ็ดเสร็จ (OSS) แหลมฉบัง จ.ชลบุรี
อธิบดีกรมการจัดหางานชี้แจง ปัญหาระบบการลงทะเบียนต่อวีซ่าแรงงานต่างด้าว ศูนย์บริการเบ็ดเสร็จ (OSS) แหลมฉบัง จ.ชลบุรี
วันที่ 27 มีนาคม 2561 นายอนุรักษ์ ทศรัตน์ อธิบดีกรมการจัดหางาน กระทรวงแรงงาน ชี้แจงประเด็นปัญหาระบบการลงทะเบียนต่อวีซ่าแรงงานต่างด้าว ศูนย์บริการเบ็ดเสร็จ (OSS) แหลมฉบัง จ.ชลบุรี ดังนี้
การดําเนินการในศูนย์ OSS คือการทํา/ปรับปรุงทะเบียนประวัติของคนต่างด้าว จํานวน 1.7 ล้านคน โดยมีกิจกรรมในศูนย์ดังนี้ 1.การทําทะเบียนประวัติและออกบัตรประจําตัว 2. ตรวจโรคและทําประกันสุขภาพ 3. ตรวจสอบสิทธิประกันสังคม 4. ตรวจลงตราวีซ่า 5. การอนุญาตทํางาน โดยเริ่มดําเนินการตั้งแต่ 5 ก.พ. 61 และจะสิ้นสุดใน 31 มี.ค.61 ในช่วงแรกของการดําเนินการ มีกลุ่มเป้าหมายเข้ามาดําเนินการค่อนข้างน้อย ด้วยความชะล่าใจว่ายังมีเวลาดําเนินการอีกมาก ทั้งที่กระทรวงแรงงานพยายามประชาสัมพันธ์และติดตามเร่งรัดให้รีบมาดําเนินการแล้วก็ตาม ขณะนี้ใกล้ถึงกําหนดเวลาสิ้นสุด ยังคงมีแรงงานต่างด้าวอีกกว่า 800,000 คนที่ต้องมาดําเนินการให้เสร็จสิ้นใน 31 มี.ค.61 ทําให้ในช่วงสัปดาห์ที่ผ่านมาจนถึงปัจจุบัน มีแรงงานต่างด้าวเข้ามาทําทะเบียนประวัติมากเกินกว่าขีดความสามารถการให้บริการของศูนย์ OSS ในแต่ละวัน กระทรวงแรงงานได้แก้ไขปัญหาเพื่อให้สามารถรองรับกลุ่มเป้าหมายให้ได้ภายในเวลาที่กําหนด (31 มี.ค.61) โดยกําหนดมาตรการรองรับ 3 ประการคือ
1. การลดขั้นตอนการปฏิบัติ โดยแรงงานที่ผ่านการพิสูจน์สัญชาติและมีเอกสารที่ใช้แทนหนังสือเดินทางแล้ว (จํานวนกว่า 500,000 คน) ให้ จนท.ตม. ตีวีซ่าเพื่อขยายเวลาให้อยู่ได้ถึง 31 มี.ค.63 และกรมการจัดหางานอนุญาตให้ทํางานต่อไปได้ โดยมีเงื่อนไขให้คนต่างด้าวต้องไปทําทะเบียนประวัติและตรวจโรคในเสร็จใน 30 มิ.ย.61 มิฉะนั้นหลัง 30 มิ.ย.61 จะไม่สามรถทํางานได้อีกต่อไป ส่วนกลุ่มที่ยังไม่ได้พิสูจน์สัญชาติ (จํานวนประมาณ 300,000 คน)จะต้องดําเนินการในศูนย์ทุกขั้นตอน และต้องไปพิสูจน์สัญชาติให้แล้วเสร็จใน 30 มิ.ย.61
2. เพิ่มเวลาการทํางาน โดยเพิ่มเจ้าหน้าที่ในศูนย์อีกสองผลัด และเปิดดําเนินการตลอด 24 ชั่วโมง
3. เพิ่มช่องทางการรายงานตัว โดยกําหนดให้สามารถยื่นเอกสารเพื่อรายงานตัวกับเจ้าหน้าที่ที่หน่วยงานในสังกัดกระทรวงแรงงานทั่วประเทศ นอกจากนี้ยังเปิดให้สามารถใช้ระบบออนไลน์เพื่อเข้าไปรายงานตัวทางเว็ปไซค์ของกรมการจัดหางาน www.doe.go.th ได้ตลอด 24 ชม.จนถึง 24.00 น.ของวันที่ 31 มี.ค.61 ซึ่งเป็นวันสิ้นสุดการรายงานตัว เมื่อดําเนินการดังกล่าวแล้ว ระบบจะส่งข้อความตอบรับการรายงานตัวไปยังโทรศัพท์ของนายจ้างโดยอัตโนมัติ และนัดหมายให้ไปดําเนินการทําทะเบียนประวัติ ตรวจโรค และขออนุญาตทํางานต่อไป
การดําเนินการตามมาตรการดังกล่าวข้างต้น กระทรวงแรงงานมั่นใจว่าจะสามารถรองรับการรายงานตัวของคนต่างด้าวจํานวน 800,000 คนเศษได้ทั้งหมดภายในเวลาที่กําหนดคือวันที่ 31 มี.ค.61
-------------------------
รัฐบาลไทย-ข่าวทำเนียบรัฐบาล-‘ที่ปรึกษา รมว.แรงงาน’ ชื่นชม ‘อสร.’ แก้ปัญหาโดยเร็ว แนะให้นำความรู้เพิ่มประสิทธิภาพการปฏิบัติงาน
วันอังคารที่ 14 มกราคม 2563
‘ที่ปรึกษา รมว.แรงงาน’ ชื่นชม ‘อสร.’ แก้ปัญหาโดยเร็ว แนะให้นําความรู้เพิ่มประสิทธิภาพการปฏิบัติงาน
ที่ปรึกษารัฐมนตรีว่าการกระทรวงแรงงาน ชื่นชมอาสาสมัครแรงงานเป็นสื่อกลางในการประสานความร่วมมือให้หน่วยงานสังกัดกระทรวงแรงงานทราบอย่างเร่งด่วน เพื่อให้ปัญหาต่างๆ ได้รับการแก้ไขโดยเร็ว
วันนี้ (14 ม.ค. 63) เวลา 09.40 น. รศ.ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน เป็นประธานพิธีเปิดโครงการเสริมสร้างศักยภาพเครือข่ายอาสาสมัครแรงงานเพื่อบูรณาการภารกิจของกระทรวงแรงงาน และการส่งเสริมป้องกันและแก้ไขปัญหายาเสพติดในสถานประกอบการจังหวัดสุพรรณบุรี ประจําปีงบประมาณ พ.ศ. 2563 ณ ห้องกาลพฤกษ์ โรงแรมสองพันบุรี อําเภอเมืองสุพรรณบุรี จังหวัดสุพรรณบุรี โดย ที่ปรึกษารัฐมนตรีว่าการกระทรวงแรงงาน กล่าวว่า “อาสาสมัคร เป็นผู้ที่มีบทบาทสําคัญต่อการปฏิบัติงานระดับพื้นที่ในทุกด้าน ไม่ว่าจะเป็นด้านการสาธารณสุข การพัฒนาชุมชน การป้องกันและบรรเทาสาธารณภัย การพิทักษ์ สิ่งแวดล้อม ความมั่นคง ความยุติธรรม หรือด้านแรงงาน ซึ่งแต่ละหน่วยงานจะแต่งตั้ง อาสาสมัครช่วยปฏิบัติงานทั้งสิ้น ถือได้ว่า อาสาสมัคร เป็นบุคคลที่มีความเสียสละอย่างยิ่งใหญ่ เพราะการทํางานอาสาสมัคร ผู้ที่ทําหน้าที่ ต้องสละเวลาที่ควรจะใช้ประกอบอาชีพ หรือประกอบภารกิจต่างๆ ในด้านส่วนตัว และครอบครัว ทั้งยังเป็นผู้ที่มีบทบาทสําคัญ ต่อการพัฒนาประเทศและเป็นกําลังสําคัญที่จะร่วมปฏิบัติงานกับองค์กรทั้งภาครัฐ และภาคเอกชน ในการช่วยเหลือประชาชนผู้ประสบปัญหาความทุกข์ยากเดือดร้อน
ผมขอชื่นชมอาสาสมัครแรงงาน (อสร.) ทุกท่าน เพราะการเป็นอาสาสมัครแรงงาน จะต้องเป็นผู้ที่มีจิตอาสา จิตสาธารณะ และเสียสละ ที่มาร่วมทํางานให้กับกระทรวงแรงงาน โดยทําหน้าที่เป็นสื่อกลางในการประสานความร่วมมือ ให้การช่วยเหลือ ติดต่อประสานงาน กับส่วนราชการในสังกัดกระทรวงแรงงานกับประชาชนที่ประสบปัญหาด้านแรงงาน ในชุมชนและสังคมที่ท่านเกี่ยวข้อง สอดส่อง และเฝ้าระวังการใช้แรงงานที่ไม่เป็นธรรม ปัญหาการใช้แรงงานต่างด้าวในพื้นที่ รณรงค์สร้างจิตสํานึก และสร้างเสริมภูมิคุ้มกัน ในการป้องกันยาเสพติดให้แก่ลูกจ้าง/นายจ้างในสถานประกอบการที่มีลูกจ้างต่ํากว่า 10 คน ลงมา ให้ตระหนักถึงปัญหายาเสพติด อีกทั้งยังแจ้งเบาะแสสถานการณ์/เหตุการณ์ ให้หน่วยงานสังกัดกระทรวงแรงงานทราบ อย่างเร่งด่วน เพื่อให้ปัญหาต่างๆ ได้รับการแก้ไขโดยเร็ว”
“ผมขอเป็นกําลังใจให้ทุกท่านมีความตั้งใจ ศึกษาหาความรู้ และแลกเปลี่ยน ประสบการณ์จากวิทยากร รวมทั้งให้ความร่วมมือในกิจกรรมต่างๆ ของการอบรมเพื่อพัฒนา ตนเองทั้งในภารกิจด้านแรงงาน และเมื่อเสร็จสิ้นการอบรมฯแล้วขอให้ทุกท่านนําความรู้ที่ ได้รับไปสู่การปฏิบัติงานในหน้าที่ ให้เกิดประโยชน์แก่ประชาชน หมู่บ้าน ชุมชน และ ครอบครัวของท่านอย่างมีประสิทธิภาพและเกิดประสิทธิผลต่อไป” ที่ปรึกษารัฐมนตรีว่าการกระทรวงแรงงาน กล่าวในท้ายที่สุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
14 มกราคม 2563
รัฐบาลไทย-ข่าวทำเนียบรัฐบาล-ประกวดทักษะภาษาจีน
วันจันทร์ที่ 30 กันยายน 2562
ประกวดทักษะภาษาจีน
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานเปิดโครงการประกวดทักษะภาษาจีนนานมี ครั้งที่ 9 ประจําปี 2562
เมื่อวันที่ 26 กันยายน 2562 คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานเปิดโครงการประกวดทักษะภาษาจีนนานมี ครั้งที่ 9 ประจําปี 2562 (NAN MEE CHINESE LANGUAGE SKILLS CONTEST) ในหัวข้อ “สมบูรณ์พูนสุข” ชิงถ้วยรางวัลพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พร้อมมอบทุนการศึกษา และประกาศนียบัตรเกียรติคุณ แก่ผู้ชนะการประกวด โดยมี Dr.Song Ruoyun ผู้อํานวยการฝ่ายการศึกษา สถานเอกอัครราชทูตจีนประจําประเทศไทย ผู้บริหารกลุ่มบริษัท นานมี จํากัด พร้อมด้วยผู้แทนหน่วยงานทางการศึกษา คณะกรรมการ ครูอาจารย์ นักเรียนนักศึกษา เข้าร่วมงาน ณ นานมีแกลเลอรี่ อาคารนานมี กรุงเทพฯ
รมช.ศึกษาธิการ กล่าวว่า มีความรู้สึกยินดีที่เด็กเยาวชนและสถาบันการศึกษาต่าง ๆ ให้ความสําคัญกับภาษาจีน และสนใจส่งผลงานเข้าประกวดมาเป็นเวลาติดต่อกัน 9 ปีแล้ว โดยในปีนี้มีผลงานเข้าประกวดในรอบคัดเลือกกว่า 40 ทีมจาก 34 สถาบันการศึกษา และขอแสดงความยินดีกับเด็กและเยาวชนที่ได้รับรางวัลทุกคน ซึ่งรางวัลครั้งนี้ถือเป็นผลของความพยายามในการฝึกฝนและถ่ายทอดออกมาเป็นผลงานที่สวยงาม และมีภาษาอันไพเราะ ขอบคุณพ่อแม่ ผู้ปกครอง และครูอาจารย์ ที่ทุ่มเทหล่อหลอมและปลูกฝัง ตลอดจนสนับสนุนให้เด็ก ๆ ได้รับประสบการณ์การที่ดี และนําไปต่อยอดในการดําเนินชีวิตได้ในอนาคต ซึ่งต้องยอมรับว่า ในปัจจุบันภาษาจีนมีความสําคัญต่อการสื่อสารมากขึ้นรองจากภาษาอังกฤษ หากเราสร้างให้เด็กเรียนรู้และสื่อสารได้ ก็จะเกิดประโยชน์ต่อการติดต่อสื่อสารระหว่างประเทศ และเพื่อความเจริญก้าวหน้าในความสัมพันธ์อันดีระหว่างไทย-จีน ด้วย
โครงการประกวดทักษะภาษาจีนนานมี ครั้งที่ 9 ประจําปี 2562 จัดโดยกลุ่มบริษัท นานมี จํากัด เป็นเวลาติดต่อกัน 9 ปี เพื่อเป็นการส่งเสริมความรู้ความสามารถด้านภาษาจีน การเผยแพร่คุณค่าทางภาษาจีน และเสริมสร้างทัศนคติด้านบวกต่อการเรียนรู้ภาษาจีนให้กับเด็กและเยาวชนไทย โดยในปีนี้เน้นให้ผู้เรียนได้ใช้ทักษะภาษาจีน ทั้งด้านการฟัง การอ่าน การเขียน อย่างสร้างสรรค์ในหัวข้อ "สมบูรณ์ พูนสุข" ผ่านการเล่านิทาน การท่องกลอน และร้องเพลงจีน โดยแบ่งการประกวดออกเป็น 4 กลุ่ม คือ กลุ่มระดับประถมศึกษาตอนต้น กลุ่มระดับประถมศึกษาตอนปลาย กลุ่มมัธยมศึกษาตอนต้น และกลุ่มมัธยมศึกษาตอนปลาย อาชีวศึกษา และอุดมศึกษา (ระดับปริญญาตรี) โดยผู้ชนะการประกวดจะได้รับถ้วยพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พร้อมทุนการศึกษาและประกาศเกียรติคุณ
นวรัตน์ รามสูต / ณรีรัตน์ บุญหลัง : สรุป
นวรัตน์ รามสูต : เรียบเรียง
ทิพย์สุดา ศรีษะแก้ว : ถ่ายภาพ
กลุ่มประชาสัมพันธ์ สร.ศธ. : รายงาน
รัฐบาลไทย-ข่าวทำเนียบรัฐบาล-รมว.ดิจิทัลฯ พร้อมด้วยปลัดกระทรวงฯ ร่วมการประชุมผู้มีอำนาจเต็มของสหภาพโทรคมนาคมนานาชาติ ณ นครดูไบ
วันศุกร์ที่ 2 พฤศจิกายน 2561
รมว.ดิจิทัลฯ พร้อมด้วยปลัดกระทรวงฯ ร่วมการประชุมผู้มีอํานาจเต็มของสหภาพโทรคมนาคมนานาชาติ ณ นครดูไบ
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เดินทางไปยังนครดูไบ สหรัฐอาหรับเอมิเรตส์ เพื่อร่วมการประชุมผู้มีอํานาจเต็มของสหภาพโทรคมนาคมนานาชาติ (ITU Plenipotentiary Conference 2018 : PP 18) หรือ ITU องค์กรผู้กําหนดมาตรฐานโทรคมนาคมโลก โดยมีผู้บริหารระดับนโยบายและผู้ที่เกี่ยวข้องจากประเทศสมาชิกของสหภาพกว่า 2,500 คนจากทั่วโลกร่วมการประชุม
หลังจากนั้น รมว.กระทรวงดิจิทัลฯ ได้หารือร่วมกับ Mr.Houlin Zhao เลขาธิการสหภาพโทรคมนาคมนานาชาติ (ITU Secretary General) เพื่อยืนยันบทบาทของประเทศไทยในการสนับสนุนการดําเนินงานของ ITU อย่างเต็มกําลังเพื่อการพัฒนาด้านดิจิทัล โดยเฉพาะในภูมิภาคเอเชียและแปซิฟิก และในโอกาสที่ไทยจะทําหน้าที่เป็นประธานอาเซียนในปี 2562 จึงได้เชิญชวนให้ ITU เข้าร่วมกิจกรรมต่างๆ ของอาเซียน เพื่อประโยชน์ในการพัฒนาด้านดิจิทัลและโทรคมนาคมของประเทศสมาชิก ทั้งนี้ รมว.กระทรวงดิจิทัลฯ ได้แลกเปลี่ยนข้อมูลเกี่ยวกับการดําเนินโครงการต่างๆ ที่สําคัญของประเทศไทย เช่น การพัฒนาโครงข่ายอินเทอร์เน็ตความเร็วสูงให้ครอบคลุมทั่วประเทศ ซึ่งการดําเนินการดังกล่าวมีความสอดคล้องกับภารกิจของ ITU ดังนั้น Mr. Houlin Zhao จึงได้ให้ความสนใจ และชื่นชมในความสําเร็จของไทย พร้อมทั้งแสดงความยินดีที่จะร่วมมือและสนับสนุนประเทศไทยต่อไป
********************
รัฐบาลไทย-ข่าวทำเนียบรัฐบาล-“บิ๊กบี้” เตรียมยื่นจดทะเบียนสัตยาบันสาร ฉ. 111 ชู Green Jobs บนเวที ILO ณ นครเจนีวา
วันจันทร์ที่ 29 พฤษภาคม 2560
“บิ๊กบี้” เตรียมยื่นจดทะเบียนสัตยาบันสาร ฉ. 111 ชู Green Jobs บนเวที ILO ณ นครเจนีวา
“บิ๊กบี้” เตรียมยื่นจดทะเบียนสัตยาบันสาร ฉ. 111 ชู Green Jobs บนเวที ILO ณ นครเจนีวา
วันที่ 29 พฤษภาคม 2560 นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน แถลงผลการประชุมกระทรวงแรงงาน ณ ห้องแถลงข่าว ชั้น 5 อาคารกระทรวงแรงงาน รวม 4 ประเด็น ได้แก่ การเข้าร่วมการประชุมใหญ่ประจําปีขององค์การแรงงานระหว่างประเทศ (ILO) สมัยที่ 106 ณ นครเจนีวา สมาพันธรัฐสวิส โดย พลเอก ศิริชัย ดิษฐกุล รัฐมนตรีว่าการกระทรวงแรงงาน จะเดินทางไปเข้าร่วมประชุมพร้อมคณะผู้แทนภาครัฐ ผู้แทนฝ่ายนายจ้าง และผู้แทนฝ่ายลูกจ้าง ระหว่างวันที่ 11 – 17 มิถุนายนนี้ ซึ่งจะมีการประชุมร่วมกับรัฐมนตรีว่าการกระทรวงแรงงานจากกลุ่มประเทศในอาเซียน เพื่อหารือแนวทางการบริหารจัดการและแก้ไขปัญหาแรงงานร่วมกัน จากนั้นได้มีกําหนดการเข้าพบผู้อํานวยการใหญ่องค์การแรงงานระหว่างประเทศ เพื่อยื่นจดทะเบียนสัตยาบันสารอนุสัญญาองค์การแรงงานระหว่างประเทศฉบับที่ 111 ซึ่งเป็นอนุสัญญาว่าด้วยความเท่าเทียมในการจ้างงานและอาชีพ โดยกําหนดให้ประเทศที่ให้สัตยาบันนั้น ต้องมีนโยบายและมาตรการเกี่ยวกับการจ้างงานและอาชีพในระดับชาติ เพื่อใช้ในการป้องกันและขจัดการเลือกปฏิบัติในการจ้างงาน ในโอกาสเดียวกันนี้ รมว.แรงงานจะกล่าวถ้อยแถลงต่อที่ประชุมใหญ่ เกี่ยวกับการให้ความสําคัญเรื่อง Green Jobs ในประเทศไทย ซึ่งการทํางานจะคํานึงถึงสิ่งแวดล้อมด้วย โดยถือเป็นแนวปฏิบัติของทุกหน่วยงานในสังกัดกระทรวงแรงงาน
สําหรับความปลอดภัยในการทํางาน ซึ่งเป็นเรื่องสําคัญที่รมว.แรงงานได้เน้นย้ําหน่วยงานที่รับผิดชอบให้ความสําคัญในการดูแลความปลอดภัยของแรงงาน โดยเมื่อปีที่ผ่านมา กระทรวงแรงงานได้มีการจัดทําบันทึกข้อตกลงความร่วมมือโครงการความปลอดภัยและอาชีวอนามัย หรือ Safety Thailand ซึ่งบูรณาการร่วมกับ 6 กระทรวง ที่มุ่งเน้นเกี่ยวกับการลดการประสบอันตรายจากกิจการก่อสร้าง อัคคีภัย การขนส่ง และสารเคมีอันตราย รวมทั้งจะขยายความร่วมมือเพิ่มขึ้นจาก 6 เป็น 10 กระทรวง ได้แก่ กระทรวงการท่องเที่ยวและกีฬา กระทรวงวิทยาศาสตร์และเทคโนโลยี กระทรวงทรัพยากรธรรมชาติและสิ่งแวดล้อม และกระทรวงศึกษาธิการ รวมถึงภาคีภาคเอกชน อาทิ สภาอุตสาหกรรม สภาหอการค้าแห่งประเทศไทย และการนิคมอุตสาหกรรม ที่จะเข้ามาร่วมบูรณาการโครงการ Safety Thailand อีกด้วย นอกจากนี้กระทรวงแรงงานจะจัดงานความปลอดภัยอาชีวอนามัยแห่งชาติ ครั้งที่ 31 ระหว่างวันที่ 29 มิถุนายน – 1 กรกฎาคม 2560 ณ ศูนย์นิทรรศการและการประชุมไบเทค บางนา ซึ่งในการจัดงานครั้งนี้ ได้รับความร่วมมือจากหน่วยงานจากกระทรวงต่างๆ ที่ได้ทําบันทึกข้อตกลงร่วมกัน โดยจะมีการจัดสัมมนาทางวิชาการ การจัดนิทรรศการ รวมถึงเวทีกิจกรรมที่มุ่งเน้น ส่งเสริมการรักษาความปลอดภัยในการทํางาน และการป้องกันอุบัติเหตุจากการทํางาน เป็นต้น
นายอนันต์ชัย กล่าวต่อว่า รมว.แรงงาน ยังได้มีกําหนดการไปตรวจเยี่ยมและติดตามผลการดําเนินงานของหน่วยงานในสังกัดกระทรวงแรงงาน 6 จังหวัดในภาคตะวันออกเฉียงเหนือ ระหว่างวันที่ 1 – 2 มิถุนายนนี้ เพื่อรับฟังปัญหา อุปสรรค และข้อเสนอแนะจากผู้ประกอบการภาคเอกชน เพื่อนํามาวางแผนแก้ไขปัญหาในทางปฏิบัติ นอกจากนี้ จะได้เข้าตรวจเยี่ยมสถานประกอบการภาคเอกชน 2 แห่ง คือ บริษัท ช. ทวี จํากัด (มหาชน) และ บริษัท ฟินิคซ พัลพ แอนด์ เพเพอร์ จํากัด (มหาชน) จังหวัดขอนแก่นด้วย
รัฐบาลไทย-ข่าวทำเนียบรัฐบาล-​มาตรการ “โรงพยาบาลอาหารปลอดภัย” ได้ผล ลดท้องร่วงอาหารเป็นพิษ
วันเสาร์ที่ 23 ธันวาคม 2560
​มาตรการ “โรงพยาบาลอาหารปลอดภัย” ได้ผล ลดท้องร่วงอาหารเป็นพิษ
กระทรวงสาธารณสุข เผยเขตสุขภาพที่ 5 ใช้มาตรการ “โรงพยาบาลอาหารปลอดภัย”  ลดอัตราผู้ป่วย   ท้องร่วง อาหารเป็นพิษ ได้เกินกว่า ร้อยละ 20 เตรียมขยายผลโครงการครอบคลุม ทุก รพ. ภายในปี 61
กระทรวงสาธารณสุข เผยเขตสุขภาพที่5ใช้มาตรการ “โรงพยาบาลอาหารปลอดภัย” ลดอัตราผู้ป่วย ท้องร่วง อาหารเป็นพิษ ได้เกินกว่า ร้อยละ20เตรียมขยายผลโครงการครอบคลุม ทุก รพ. ภายในปี61
นายแพทย์ชาตรี บานชื่น ที่ปรึกษารัฐมนตรีว่าการกระทรวงสาธารณสุข พร้อมด้วย นายแพทย์ธเรศ  กรัษนัยรวิวงศ์ รองปลัดกระทรวงสาธารณสุข ตรวจเยี่ยมความคืบหน้าการดําเนินงานดูแลสุขภาพประชาชนในพื้นที่ เขตสุขภาพที่5ตามนโยบายของ ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวง สาธารณสุข ที่โรงพยาบาลสมเด็จ พระพุทธเลิศหล้า จังหวัดสมุทรสงคราม
นายแพทย์ชาตรี ให้สัมภาษณ์ว่า เขตสุขภาพที่5เป็นเขตแรกที่ดําเนินการ “รพ.อาหารปลอดภัย” ครบทุก จังหวัด ในโรงพยาบาล 50 แห่ง จากความร่วมมือของทุกภาคส่วนในพื้นที่ เพื่อให้ผู้ป่วยที่นอนรักษาตัวในโรงพยาบาลได้บริโภคอาหาร ผักและผลไม้ปลอดสารเคมีและยาฆ่าแมลง ถูกต้องตามหลักโภชนาการ ดําเนินการ ตั้งแต่ต้นน้ําจนถึงปลายน้ํา โดยจัดหาเกษตรกรปลูกผักปลอดสารเคมี จําหน่ายให้โรงพยาบาลเพื่อประกอบอาหารให้ผู้ป่วยโดยไม่ผ่านพ่อค้าคนกลาง มีการควบคุม ตรวจสอบคุณภาพความปลอดภัยทุกกระบวนการตั้งแต่การผลิต วัตถุดิบ ขนส่ง การปรุง ส่วนโรงครัวที่ปรุงอาหารผ่านมาตรฐานด้านสุขาภิบาลอาหารตามเกณฑ์ที่กําหนดสร้างความมั่นใจและสุขภาพที่ดีแก่ผู้ป่วยและประชาชนที่มารับบริการในโรงพยาบาล รวมทั้งการจัดพื้นที่จําหน่ายผักและผลไม้ ปลอดสารเคมีที่ได้มาตรฐาน เพื่อให้ผู้มารับบริการและญาติซื้อหาได้สะดวก เป็นการสนับสนุนการตลาดอย่างยั่งยืนต่อไป
นอกจากนี้ยังโรงพยาบาลได้ปรุงอาหารหลายเมนู เรียกว่า “เมนูเทวดา” เป็นนวัตกรรมให้ข้อมูลโภชนาการในรูปแบบ “QR code” ทุกเมนูลดหวาน มัน เค็ม ถูกต้องตามหลักโภชนาการ ผู้รับบริการและญาติสามารถดูส่วนประกอบ คุณค่าทางโภชนาการของเมนูเพื่อนํามาประกอบอาหาร ผ่านทางโทรศัพท์มือถือได้อย่างสะดวกและรวดเร็ว และยังสามารถแนะนําต่อผู้อื่นในชุมชนได้อีกด้วย ผลจากการดําเนินงานทําให้ปัญหาโรคอุจจาระร่วงและโรคอาหารเป็นพิษของผู้ป่วยที่เข้ารับการรักษาในพื้นที่ดีขึ้น ลดอัตราการเกิดโรคอุจจาระร่วง จาก1,822เหลือเพียง1,291ต่อแสนประชากร โรคอาหารเป็นพิษจาก125.65เหลือ96.17ต่อแสนประชากร ประชาชนมีสุขภาพดี และลดรายจ่ายจากโรคที่เกิดจากสารเคมีปนเปื้อนในอาหาร
พื้นที่เขตสุขภาพที่5มีจังหวัดในพื้นที่รับผิดชอบทั้งหมด8จังหวัด ได้แก่ จังหวัดราชบุรี นครปฐม สุพรรณบุรี กาญจนบุรี สมุทรสาคร สมุทรสงคราม เพชรบุรี และประจวบคีรีขันธ์ มีโรงพยาบาลในพื้นที่ รวม67แห่ง ภายในปี2561กระทรวงสาธารณสุขจะดําเนินงานให้ครอบคลุมในทุกพื้นที่และส่งเสริมให้เกิดเป็น ร้านอาหารปลอดภัย ในทุกอําเภอ และตําบล
*************************************23ธันวาคม2560
รัฐบาลไทย-ข่าวทำเนียบรัฐบาล-มหาดไทย ประกาศนโยบาย งดรับของขวัญปีใหม่ (No Gift Policy)
วันศุกร์ที่ 21 ธันวาคม 2561
มหาดไทย ประกาศนโยบาย งดรับของขวัญปีใหม่ (No Gift Policy)
มหาดไทย ประกาศนโยบาย งดรับของขวัญปีใหม่ (No Gift Policy)
วันนี้ (21 ธันวาคม 2561) เวลา 09.30 น. ณ ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ประกาศขอความร่วมมือการงดรับของขวัญ หรือ No Gift Policy สําหรับเทศกาลปีใหม่ ประจําปี พ.ศ. 2562 เพื่อเป็นการร่วมสร้างวัฒนธรรมองค์กรการป้องกันและปราบปรามการทุจริตและประพฤติมิชอบของกระทรวงมหาดไทยและดําเนินการตาม พ.ร.บ. ประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 และแผนปฏิรูปประเทศด้านการป้องกันและปราบปรามการทุจริตและประพฤติมิชอบ พ.ศ. 2561 – 2565
ปลัดกระทรวงมหาดไทย ได้เปิดเผยว่า กระทรวงมหาดไทยได้ให้ความสําคัญ และได้ดําเนินการเกี่ยวกับการป้องกันการทุจริตและประพฤติมิชอบตามนโยบายของรัฐบาล และ “มหาดไทยใสสะอาด” มาอย่างต่อเนื่องในปีที่ผ่านมา ประกอบกับนโยบายของรัฐมนตรีว่าการกระทรวงมหาดไทยที่เน้นการทํางานตามหลักธรรมาภิบาล (Good Governance) ในทุกระดับ กระทรวงมหาดไทยจึงได้ขอความร่วมมือไปยังผู้บริหารระดับกรมและรัฐวิสาหกิจในสังกัด
ว่าราชการจังหวัดทุกจังหวัด กรุงเทพมหานคร และบุคลากรในสังกัดร่วม งดการรับของขวัญ (No Gift Policy)
ในเทศกาลปีใหม่ และให้ส่งความปรารถนาดีที่มีต่อกันผ่านบัตรอวยพรปีใหม่หรืออวยพรผ่านสื่อออนไลน์ เพื่อเป็นการส่งเสริมมาตรการการป้องกันการทุจริตและประพฤติมิชอบ ช่วยลดโอกาสการรับสินบนของเจ้าหน้าที่ของรัฐ และเสริมสร้างค่านิยมประหยัด ดําเนินการตามหลักปรัชญาของเศรษฐกิจพอเพียง อีกทั้งยังเป็นตัวอย่างในการบริหารงาน
และประพฤติตนของบุคลากรกระทรวงมหาดไทย ด้วยความซื่อตรงและรับผิดชอบ
ปลัดกระทรวงมหาดไทย ได้กล่าวทิ้งท้ายว่า ในช่วงเทศกาลปีใหม่ พ.ศ. 2562 ที่กําลังจะมาถึง นับเป็นเทศกาลแสดงความปรารถนาดีและการเริ่มต้นสิ่งใหม่อันเป็นมงคล จึงถือเป็นโอกาสดีที่ผู้บริหาร ผู้ว่าราชการจังหวัดทุกจังหวัด
ไปจนถึงกรุงเทพมหานคร และบุคลากรในสังกัดกระทรวงมหาดไทย จะได้ร่วมดําเนินการเพื่อสร้างแนวประเพณีปฏิบัติ และวัฒนธรรมองค์กรที่ยึดถือความสุจริต และโปร่งใส และเป็นแบบอย่างการประพฤติที่ดีส่งเสริมให้สังคมได้ร่วมปฏิบัติยึดถือร่วมกันต่อไป
รัฐบาลไทย-ข่าวทำเนียบรัฐบาล-ทส. ลงพื้นที่ติดตามสถานการณ์ป่าไม้ในพื้นที่ภาคใต้ (จังหวัดนครศรีธรรมราช พัทลุง ตรัง)
วันจันทร์ที่ 13 มีนาคม 2560
ทส. ลงพื้นที่ติดตามสถานการณ์ป่าไม้ในพื้นที่ภาคใต้ (จังหวัดนครศรีธรรมราช พัทลุง ตรัง)
กระทรวงทรัพยากรธรรมชาติและสิ่งแวดล้อม พร้อมหน่วยงานที่เกี่ยวข้องร่วมประชุมและติดตามสถานการณ์ป่าไม้ในจังหวัดนครศรีธรรมราช พัทลุง และตรัง
โดยในที่ประชุมดังกล่าว พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมได้กําชับและให้แนวทางดําเนินงานแก่เจ้าหน้าที่ ดังนี้
๑. ให้เจ้าหน้าที่ดําเนินงานด้วยความรอบคอบ เป็นธรรม ลดความเลื่อมล้ํา ประชาชนมีส่วนร่วม ซึ่งสอดคล้องกับนโยบายรัฐบาล "รัฐได้ป่า ประชาชนได้ที่ทํากิน” ตามศาสตร์พระราชารัชกาลที่ ๙
๒. อย่าให้มีการบุกรุกพื้นที่ป่าเพิ่มขึ้น โดยเฉพาะในพื้นที่อุทยานแห่งชาติเขาปู่ – เขาย่า ซึ่งขณะนี้มีการบุกรุกพื้นที่กว่า ๖ หมื่นไร่ หากมีความจําเป็นให้พิจารณาวางแผนและเปิดยุทธการปราบปรามการบุกรุกทําลายป่า โดยประสานงานร่วมกันทุกภาคส่วน
๓. ในกรณีที่มีนายทุนหรือผู้มีอิทธิพลบุกรุกพื้นที่ป่าโดยมิชอบให้ดําเนินการตามกฎหมาย สําหรับประชาชนผู้ยากไร้ให้มีการทํากินได้ในลักษณะแปลงรวม
๔. จัดทําโซนนิ่งพื้นที่ป่าเศรษฐกิจ
๕. ดําเนินการฟื้นฟูป่าต้นน้ําจังหวัดตรังให้มีความอุดมสมบูรณ์
๖. สร้างความเข้าใจให้ประชาชน
๗. ฟื้นฟูพื้นที่ป่าชายเลนที่ถูกบุกรุกให้กลับคืนความอุดมสมบูรณ์
ในการประชุมครั้งนี้มีนายศิริพัฒ พัฒกุล ผู้ว่าราชการจังหวัดตรัง พ.อ.ธวัชชัย รักอาชีพ รอง กอ.รมน. จังหวัดตรัง ตลอดจนหัวหน้าส่วนราชการในสังกัดกระทรวงทรัพยากรธรรมชาติและสิ่งแวดล้อมเข้าร่วมประชุม ณ ห้องประชุมพระยารัษฎา ชั้น ๕ ศาลากลางจังหวัดตรัง